**Ministru kabineta noteikumu projekta “Grozījumi Ministru kabineta 2010. gada 13. aprīļa noteikumi Nr. 352 “Eļļas augu un šķiedraugu sēklaudzēšanas un sēklu tirdzniecības noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Ministru kabineta noteikumu projekts sagatavots lai papildinātu noteikumus ar prasībām par izlases sēklas kvalitāti, lai lauksaimniekam būtu izvēle sēklu kvalitātes rādītāju noteikšanai - par kaitēkļu invāziju sēklā, kā arī tiek precizēta informācija sēklas kvalitātes rādītājiem attiecīgos pielikumos. |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010. gada 13. aprīļa noteikumi Nr. 352 “Eļļas augu un šķiedraugu sēklaudzēšanas un sēklu tirdzniecības noteikumi” (turpmāk – noteikumi Nr. 352).  Latvijā ir atsākusies dažu eļļas augu sugu sākotnējā sēklaudzēšana – izlases sēklu audzēšana. Sēklaudzēšanas un sēklu tirdzniecības noteikumu tvērums ir noteikts *Sēklu un šķirņu aprites likumā*. *Sēklu un šķirņu aprites likuma* 5. panta pirmā daļā noteikts, ka sēklaudzēšanas un sēklu tirdzniecības noteikumi reglamentē sēklu kategoriju sistēmu augu sugu sēklām, prasības sēklaudzēšanas laukiem un lauku apskatei, ka arī prasības sēklu kvalitātei. Savukārt noteikumu Nr. 352 1. punkts nosaka sēklaudzēšanas un sēklu tirdzniecības kārtību. Sēklaudzēšanas prasības aptver visu darbību kopumu, kas jāievēro, lai izaudzētu noteikumu prasībām atbilstošas kvalitātes sēklas, lai tās varētu tirgot. Noteikumos Nr. 352 ir nepieciešams skaidri noteikt, ka izlases sēklu kvalitāte atbilst bāzes kategorijas sēklu kvalitātei un bāzes sēklām minētajiem rādītājiem lauku apskatei. Tāpēc nepieciešams papildināt noteikumu Nr. 352 16. punktu ar prasībām par izlases sēklas kvalitāti, kā jau līdzīgi ir noteikts labības un lopbarības augu sēklaudzēšanas noteikumos.  Tā kā Komisijas 2019. gada 28. novembra Īstenošanas regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulai (ES) 2016/2031 par aizsardzības pasākumiem pret augiem kaitīgajiem organismiem īstenošanu, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, (turpmāk – Regula 2019/2072) XIV pielikumā “Tādu augu, augu produktu un citu objektu saraksts, kuru ievešanai un pārvietošanai konkrētās aizsargājamajās zonās ir vajadzīga augu pase ar atzīmi “AZ””nav iekļauta neviena kultūraugu suga, kas minēta šajos noteikumos, noteikumu 3. un 25.1 punktā ir jāsvītro atsauce uz šīs regulas 14. pantu.  Lai noteiktu sējas linu atbilstību šķirnei, lauku apskati vislabāk veikt ziedēšanas sākumā, tāpēc 41. punktā izdarīts grozījums, nosakot, kad ir veicama lauku apskate, kā arī ir precizēti kultūraugu nosaukumi.  Valsts augu aizsardzības dienestam (turpmāk – dienests), ieviešot Kultūraugu uzraudzības valsts informācijas sistēmu (turpmāk – KUVIS), ir mainījusies dokumentu aprites sistēma, un patlaban lauku apskates protokolu kopijas tiek saglabātas elektroniskā veidā, bet ne papīra formā. Tādējādi noteikumu 55. punktā jāsvītro prasība par dienestā paliekošā dokumenta – lauku apskates protokola eksemplāra – saglabāšanu.  Latvijā sēklu kvalitātes analīzes tiek veiktas dienesta Nacionālajā sēklu kontroles laboratorijā (NSKL) atbilstoši Starptautiskās sēklu kontroles asociācijas (*ISTA*) noteikumiem. NSKL kopš 1996. gada 1. oktobra ar Starptautiskās sēklu kontroles asociācijas lēmumu ir piešķirts Starptautiskās laboratorijas statuss, kurai tālākās darbības apstiprināšanai regulāri tiek veiktas starptautiskas audita pārbaudes - pārakreditācija. NSKL strādā saskaņā ar *Sēklu un šķirņu aprites likuma* un citu sēklaudzēšanu un sēklu apriti regulējošo normatīvo aktu prasībām, vienlaikus nodrošinot patērētāju interešu aizsardzību. Sēklu paraugu noņemšana, kvalitātes noteikšanas analīzes un ISTA sertifikātu izsniegšana tiek veikta saskaņā ar Starptautiskās sēklu kontroles asociācijas paredzētajiem noteikumiem un metodēm. Dienesta tīmekļvietnes sadaļā “Starptautiskās metodes” ir informācija par ISTA metodēm un procedūrām, bet ne tieši ISTA noteikumi, tāpēc tiek veikti precizējumi 61.2. apakšpunktā .  Noteikumu 70.2. apakšpunkts paredz sēklām, kas nav apstrādātas ar biopreparātiem, augu aizsardzības līdzekļiem vai citām ķīmiskām vielām, papildus citiem sēklu kvalitātes rādītājiem noteikt dzīvu graudu ērču vai tādu citu dzīvu sēklu kaitēkļu klātbūtni, kuri bojājuši sēklas to uzglabāšanas laikā. Padomes 2002. gada 13. jūnija Direktīva 2002/57/EK par eļļas augu un šķiedraugu sēklu tirdzniecību (turpmāk – Direktīva 2002/57) neparedz šo nosacījumu, tāpēc turpmāk lauksaimnieks, iesniedzot iesniegumu sēklu kvalitātes rādītāju noteikšanai, tajā varēs norādīt, vai vēlas noteikt kaitēkļu invāziju sēklā. Tādējādi ir attiecīgi jāprecizē noteikumu 70.2. apakšpunktu. Šī prasība ir saskaņota ar dienesta KUVIS un sēklu paraugu noņēmēju lietotnēs (PN App) iekodētām kontrolēm paredzēto laiku, un šī informācija ir dienesta inspektoru pārziņā.  Nepieciešams redakcionāli precizēt nosacījumus par sēklām, kas nav līdz galam sertificētas, lai noteikumu 98.3. un 98.4. apakšpunktā būtu vienāda redakcija attiecībā par etiķeti, jo Latvijā vienā saimniecībā novāktām sēklām, kas paredzētas sertificēšanai citā saimniecībā, līdz ar etiķeti pievieno arī pavaddokumentu.  Noteikumu 112. punkts ir zaudējis aktualitāti, jo informācijas vākšana un apkopošana par linu un kaņepju sēklām vairs nav vajadzīga.  Noteikumu 130. punktā ir minēts, ka reģistrētā persona kārto sēklu uzskaites žurnālu. Tā kā ir mainījies Sēklaudzētāju un sēklu tirgotāju reģistrā iekļaujamo personu loks, nepieciešams precizēt personu loku, kurām ir pienākums kārtot sēklu uzskaites žurnālu, Tāpat saskaņā ar *Sēklu un šķirņu aprites likuma* 6.panta pirmās daļas 6.punktu, tirgotājam ir pienākums nodrošināt uzskaites dokumentu kārtošanu, lai Valsts augu aizsardzības dienesta inspektoram būtu pieejama informācija par visiem sēklu aprites posmiem. Pamatojoties uz šo prasību tirgotājam ir jāsniedz informācija par trešajām personām pārdotām sēklām, tāpēc izdarāmi attiecīgi grozījumi šajā noteikumu punktā.  Noteikumu Nr. 352 14. pielikumā ir precizēts, lai skaidrāk izprastu Savienībā reglamentēto nekarantīnas organismu klātbūtnes pieļaujamo līmeni augu sēklās katrā attiecīgajā sēklu kategorijā. Tāpat ir precizēti pasākumi, kas jāīsteno attiecībā uz liniem nosakāmajiem kaitīgajiem organismiem.  Noteikumu Nr. 352 20.1 pielikumā ir noteikts, ka tirdzniecībai paredzētām sēklām jāveic atkārtota sēklu kvalitātes pārbaude pēc diviem vai viena gada, vai trīs mēnešiem, skaitot no pēdējās dīgstspējas pārbaudes, pēc tādiem rādītājiem kā sēklu mitrums un dzīvu graudu ērču vai tādu citu dzīvu sēklu kaitēkļu klātbūtne, kuri bojājuši sēklas to uzglabāšanas laikā. Piemērojot attiecīgo pieļaujamo sēklu procentuālo mitrumu pārbaudes termiņam, t.i., trīs mēnešiem, sēklām, kas nav apstrādātas ar biopreparātiem, augu aizsardzības līdzekļiem vai citām ķīmiskām vielām, praksē tika secināts, ka noteiktā norma nav skaidri saprotama. Lai norma būtu skaidra, noteikumu Nr. 352 20.1 pielikumā “Atkārtotās sēklu pārbaudes termiņi un nosacījumi” ir nepieciešams precizēt sēklu kvalitātes pārbaudē pēc trīs mēnešiem nosakāmo sēklu procentuālo mitruma saturu, nosakot, ar cik lielu mitruma sēklas tiek sertificētas uz trīs mēnešiem. Tā kā noteikumu 70.2. apakšpunkts paredz, ka kaitēkļu invāzijas noteikšana nebūs obligāta, bet turpmāk to noteiks pēc sēklaudzētāja pieprasījuma, šis nosacījums svītrots arī no 20.1 pielikuma.  Tā kā 2021. gadā Latvijas augu šķirņu katalogā iekļauta sējas kaņepju šķirne, noteikumu Nr. 352 24. pielikums ir jāpapildina ar nosacījumiem par pēcpārbaudes kontrollauciņu iekārtošanu šai sugai un 25. pielikums – par nosacījumiem šķirnes tīrības rādītājiem.  Ministru kabineta noteikumu projekts paredz:  1) papildināt noteikumus ar izlases sēklas kvalitātes prasībām;  2) ka turpmāk lauksaimnieks, iesniedzot iesniegumu sēklu kvalitātes rādītāju noteikšanai, tajā varēs norādīt, vai vēlas noteikt kaitēkļu invāziju sēklā;  3) precizēt informāciju par kvalitātes rādītājiem attiecīgos pielikumos;  4) svītrot aktualitāti zaudējušās normas.  Noteikumu projekts minētās problēmas atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz eļļas augu un šķiedraugu sēklaudzētājiem, sēklu sagatavotājiem un saiņotājiem (visām sugām apmēram 200), kas reģistrēti Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts precīzāk sakārto nozares specifiskos jautājumus, kas pozitīvi ietekmēs uzņēmējdarbības vidi.  Noteikumi paredz samazināt administratīvo slogu linu un kaņepju tiegotājiem, jo svītrota norma par informācijas sniegšanu par linu un kaņepju sēklu tirdzniecību.  Noteikumu projekts neuzliek administratīvo slogu sēklaudzētājiem, sagatavotājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus.  Nav paredzama tieša ietekme uz tautsaimniecību. Administratīvais slogs nepalielināsies. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| |  |  |  | | --- | --- | --- | | 1. | Saistības pret Eiropas Savienību | Komisijas 2019. gada 28. novembra Īstenošanas regula (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (turpmāk – Regula 2019/2072).  Padomes 2002. gada 13. jūnija Direktīva 2002/57/EK par eļļas augu un šķiedraugu sēklu tirdzniecību (turpmāk – Direktīva 2002/57/EK) | | 2. | Citas starptautiskās saistības | Projekts šo jomu neskar. | | 3. | Cita informācija | Nav. |  |  |  |  |  | | --- | --- | --- | --- | | **1.tabula Tiesību akta projekta atbilstība ES tiesību aktiem** | | | | | Attiecīgā ES tiesību akta datums, numurs un nosaukums | Regula 2019/2072.  Direktīva 2002/57/EK. | | | | A | B | C | D | | Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | | Regulas 2019/2072  14. pants | Noteikumu projekta  1. un 3. punktā izteiktais noteikumu Nr.352  3. un 25.1 punkts | Minētā norma ir jāsvītro, jo Regulas 2019/2072  XIV pielikumā nav iekļauta neviena noteikumos Nr. 352 minētā kultūraugu suga. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. | | Direktīvas  2002/57/EK  2. panta “b”punkts | Noteikumu projekta  1. un 3. punktā izteiktais noteikumu Nr.352  3. un 25.1 punkts | Noteiktā norma par kokvilnas (*Gossypium spp.*) sēklaudzēšanu Latvijā netiek pārņemta, jo tiek ņemts vērā Komisijas 2010. gada 6. aprīļa Lēmums Nr. 2017/478, ar kuru konkrētas dalībvalstis atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību un ar kuru atceļ Komisijas Lēmumu 2010/680/ES (lēmuma VII daļa). | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms. | | | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijai Nr.1 “Kārtība, kādā valsts pārvaldes iestādes sniedz informāciju par tehnisko noteikumu projektiem”. | | | | Cita informācija | Nav. | | |   Projekts šo jomu neskar |

|  |
| --- |
| **1.tabula Tiesību akta projekta atbilstība ES tiesību aktiem** |
| Projekts šo jomu neskar |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai.  No 2021. gada 24. februāra informācija par noteikumu projektu tika ievietota Zemkopības ministrijas tīmekļvietnes www.zm.gov.lv sadaļā “Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” https://www.mk.gov.lv/content/ministru-kabineta-diskusiju-dokumenti, kur sabiedrības pārstāvji varēja sniegt viedokļus par projektu. |
| 3. | Sabiedrības līdzdalības rezultāti | Nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Magone 67027258

[Ilze.Magone@zm.gov.lv](mailto:Ilze.Magone@zm.gov.lv)